cyanic-selkie/wikianc huggingface dataset:
২০১৯ উয়েফা সুপার কাপ
কর্মকর্তা
২০১৯ সালের ২রা আগস্ট তারিখে, উয়েফা এই ম্যাচের রেফারি হিসেবে ফরাসি রেফারি স্তেফান ফ্রাপার্তের নাম ঘোষণা করেছিল; এই ম্যাচে উয়েফার পুরুষদের প্রতিযোগিতার ইতিহাসে ফাইনালে প্রথমবারের মতো একজন নারী রেফারির দায়িত্ব পালন করেছিল। ফ্রাপার্ত ২০০৯ সাল থেকে ফিফা রেফারি দায়িত্ব পালন করছেন এবং ইতিপূর্বে তিনি ২০১৫ ফিফা নারী বিশ্বকাপ, ২০১৬ গ্রীষ্মকালীন অলিম্পিক, উয়েফা নারী ইউরো ২০১৭, ২০১৯ ফিফা নারী বিশ্বকাপ এবং ২০১৯ ফিফা নারী বিশ্বকাপ ফাইনালে রেফারির দায়িত্ব পালন করেছেন। এছাড়াও ২০১৯ সালের এপ্রিল মাসে, তিনি লীগ ১-এ প্রথম নারী রেফারি হিসেবে দায়িত্ব পালন করেছেন। সহকারী রেফারি হিসেবে মানুয়েলা নিকোলোসি এবং মিচেল ও'নিল, ভিডিও সহকারী রেফারি (উয়েফা সুপার কাপের ইতিহাসে প্রথমবারের মতো এই প্রযুক্তি ব্যবহার করা হয়েছে) হিসেবে ক্লেমঁ তুরপেঁ এবং সহকারী ভিডিও সহকারী রেফারি হিসেবে ফ্রঁসোয়া লেতেক্সিয়ে এবং মাসিমিলিয়ানো ইররাতি কাজ করেছিলেন। তুরস্কের রেফারি জুনেয়ত চাকের চতুর্থ রেফারির দায়িত্ব পালন করেছিলেন। এছাড়াও জার্মানির মার্ক বর্শ অফসাইড ভিডিও সহকারী রেফারি হিসেবে কাজ করেছিলেন।
সারাংশ
চেলসি ৩৬তম মিনিটে ক্রিস্টিয়ান পুলিসিচের কাছ থেকে আসা পাস বাম দিকে অবস্থানরত অলিভিয়ে জিরুকে খুঁজে পায় এবং জিরু বাম পা দ্বারা গোলবারের কোণে শুট করে চেলসিকে ম্যাচে ১–০ গোলে এগিয়ে নিয়েছিলেন। ভিডিও সহকারী রেফারি থেকে নিশ্চিতকরণের পরে অফসাইডের জন্য পুলিসিচের করা দ্বিতীয় গোলটি বাতিল হয়ে যায়। ৪৮তম মিনিটে রবের্তো ফিরমিনোর শট করা বলটি গোলরক্ষকের কাছ থেকে ফিরে এসে সাদিও মানেকে খুঁজে পায়, যিনি ম্যাচটি ১–১ গোলের সমতায় ফিরিয়ে এনেছিলেন। অতঃপর ম্যাচের দ্বিতীয়ার্ধে আর কোন গোল না হওয়ার ফলে ম্যাচটি অতিরিক্ত সময়ে গড়িয়েছিল। পরবর্তীতে ৯৫তম মিনিটে সাদিও মানে রবার্তো ফিরমিনোর কাছ থেকে পাওয়া বলটি পায়ের পার্শ্বভাগ দিয়ে শুট করে গোলবারের ডান কোণে জড়ানোর মাধ্যমে ম্যাচে লিভারপুলকে ২–১ গোলে এগিয়ে নিয়েছিল। এর ৬ মিনিট পর, ট্যামি আব্রাহাম পেনাল্টি অঞ্চলে আদ্রিয়ানকে অবরুদ্ধ করার ফলে চেলসি একটি পেনাল্টি পায়; জর্জিনিয়ো পেনাল্টি স্পট হতে গোলবারের ডান কোণে শুট করে সেভিয়াকে ম্যাচে ২–২ গোলে সমতায় ফিরিয়ে এনেছিলেন। অতঃপর অতিরিক্ত সময়ে আর কোন গোল না হওয়ার ফলে ম্যাচটি পেনাল্টিতে গড়িয়েছিল। অতঃপর চেলসির হয়ে ট্যামি আব্রাহামের নেওয়া সর্বশেষ পেনাল্টিটি আদ্রিয়ান রুখে দেওয়ার ফলে লিভারপুল ৫–৪ গোলের ব্যবধানে পেনাল্টিতে ম্যাচটি জয়লাভ করেছিল।
বিস্তারিত
চ্যাম্পিয়নস লীগ বিজয়ী দলকে প্রশাসনিক কাজের জন্য "স্বাগতিক" দল হিসেবে নির্দেশ করা হয়েছে।
কেরলের জেলাসমূহের তালিকা
দক্ষিণ ভারতে অবস্থিত কেরল রাজ্যটির দক্ষিণ এবং পশ্চিমদিকে রয়েছে তামিলনাড়ু রাজ্য উত্তরদিকে কর্ণাটক রাজ্য এবং সমুদ্রতট বরাবর পশ্চিম উপকূলীয় সীমান্তে রয়েছে লাক্ষাদ্বীপ সাগর ও লাক্ষাদ্বীপ কেন্দ্রশাসিত অঞ্চল। কেরলের উত্তরাংশে পালঘাটের নিকট পালঘাট গিরিবর্ত্ম গণনার মধ্যে না আনলে রাজ্যটির পশ্চিম উপকূল বরাবর প্রায় নিরবিচ্ছিন্নভাবে উত্তর থেকে দক্ষিণে পশ্চিমঘাট পর্বতমালা বিস্তৃত রয়েছে৷ ভারতের স্বাধীনতার পর বিভিন্ন দেশীয় রাজ্যের ভারতীয় যুক্তরাষ্ট্রে অন্তর্ভুক্তির সময়ে বর্তমান কেরলের ত্রিবাঙ্কুর এবং কোচিন দেশীয় রাজ্যদুটি ত্রিবাঙ্কুর-কোচিন রাজ্য নামে ১৯৪৯ খ্রিস্টাব্দের ১লা জুলাই ভারতের অন্তর্ভুক্ত হয়৷ কিন্তু ঐ সময়ে মালাবার মাদ্রাজ প্রদেশের অন্তর্ভুক্ত ছিলো৷ ১৯৫৬ খ্রিস্টাব্দের ১লা নভেম্বর রাজ্য পুনর্গঠন আইন অনুসারে উভয়কে যুক্ত করে নতুন কেরালা রাজ্য গঠন করা হয়৷
কেরল রাজ্য ১৪ টি প্রশাসনিক জেলায় বিভক্ত৷ ভৌগোলিকভাবে বিচার করলে রাজ্যটিকে তিনটি বিভাগে ভাগ করা যায় যথা:
এছাড়া ব্রিটিশ মালাবার ও দেশীয় ত্রিবাঙ্কুর-কোচিন রাজ্যের একটি রাজনৈতিক বিভাগ রয়েছে৷ ত্রিবাঙ্কুর-কোচিন আবার তিনটি রাজনৈতিক খণ্ডে বিভক্ত
প্রশাসনিক পরিকাঠামো
কেরল রাজ্যটিতে ১৪ টি জেলা ৭৭ টি তালুক এবং ১৫২ টি সমষ্টি উন্নয়ন ব্লক ৯৫১ গ্রাম পঞ্চায়েত ৬ টি পৌরসংস্থা এবং ৮৭ টি পৌরসভায় রয়েছে। একজন জেলাশাসক প্রতিটি জেলা পরিচালিত করেন। কেরল সরকার প্রতি জেলাশাসককে একটি নির্দিষ্ট জেলার জন্য প্রেরণ করেন।
ইতিহাস
গঠনকালে কেরলে সর্বমোট পাঁচটি জেলা ছিল যথা: মালাবার (পূর্বতন মাদ্রাজ প্রদেশের অন্তর্গত ছিল), তিরুবনন্তপুরম, কোল্লাম, কোট্টায়ম এবং ত্রিশূর (একত্রে পূর্বতন ত্রিবাঙ্কুর ও কোচিন রাজ্যের অন্তর্গত ছিল)। ১৯৯৭ খ্রিস্টাব্দের ১লা জানুয়ারি, পূর্বতন মালাবার জেলা ভেঙে তিনটি জেলা গঠন করা হয় যথা কালিকট, পালঘাট এবং কণ্ণুর জেলা। ১৯৫৭ খ্রিস্টাব্দের ১৭ ই আগস্ট পূর্বতন কোট্টায়ম এবং কোল্লাম জেলা থেকে কিছু কিছু তহশীল নিয়ে নতুন আলেপ্পি জেলা গঠন করা হয়। ১৯৫৮ খ্রিস্টাব্দের ১লা এপ্রিল পূর্বতন ত্রিশূল এবং কোট্টায়ম জেলা থেকে কিছু কিছু তহশীল নিয়ে নতুন এর্নাকুলাম জেলা গঠন করা হয়। ১৯৬৯ খ্রিস্টাব্দের ১৬ ই জুন পূর্বতন কালিকট জেলা থেকে এরনাড়ু এবং তিরুর তালুক দুটি এবং পালঘাট জেলা থেকে পোন্নানি এবং পেরিন্তালমন্না তালুক দুটি নিয়ে নতুন মালাপ্পুরম জেলা গঠন করা হয়। ১৯৭২ খ্রিস্টাব্দের ২৬ শে জানুয়ারি পূর্বতন কোট্টায়ম জেলার দেবিকুলাম উদুম্বনচোল ও পীরমেড়ু এবং পূর্বতন এর্নাকুলাম জেলা থেকে তোড়ুপ্পি তালুকগুলি নিয়ে নতুন ইদুক্কি জেলা গঠন করা হয়। ১৯৮০ খ্রিস্টাব্দের ১লা নভেম্বর কেরালার ১২তম জেলা হিসাবে কালিকট এবং কণ্ণুর জেলার কিছু কিছু অংশ নিয়ে নতুন বয়নাড়ু জেলা গঠন করা হয়। ১৯৮২ খ্রিস্টাব্দের ১লা নভেম্বর কোল্লাম জেলার সম্পূর্ণ পত্তনমতিট্টা তালুক, কুন্নতুর তালুকের ৯টি গ্রাম, আলেপ্পি জেলার সম্পূর্ণ তিরুবল্ল তালুক, চেঙ্গন্নুর এবং মাবেলীকরা তালুকের কিছু অংশ এবং ইদুক্কি জেলার সামান্য অংশ নিয়ে নতুন পত্তনমতিট্টা জেলা গঠন করা হয়। ১৯৮৪ খ্রিস্টাব্দের ২৪শে মে ১৪তম জেলা হিসাবে পূর্বতন কণ্ণুর জেলার একটি বৃহৎ অংশ নিয়ে কাসারগড় জেলা গঠন করা হয়।
অশন প্রিয়ঞ্জন
অশন প্রিয়ঞ্জন সুবাসিংহে (জন্ম: ১৪ আগস্ট, ১৯৮৯) শ্রীলঙ্কান ক্রিকেটার হিসেবে পশ্চিম প্রদেশের কলম্বোয় জন্মগ্রহণ করেন। শ্রীলঙ্কা জাতীয় ক্রিকেট দলের অন্যতম সদস্য প্রিয়ঞ্জন একদিনের আন্তর্জাতিকে খেলছেন। দলে তিনি অল-রাউন্ডার হিসেবে আছেন। ডানহাতে ব্যাটিংয়ের পাশাপাশি মিডিয়াম ফাস্ট বোলিং করে থাকেন। ২০০৮ সালের আইসিসি অনূর্ধ্ব-১৯ ক্রিকেট বিশ্বকাপে ম্রীলঙ্কা দলের অধিনায়ক ছিলেন তিনি। এছাড়াও তিনি ২০০৬ সালের আইসিসি অনূর্ধ্ব-১৯ ক্রিকেট বিশ্বকাপে ম্রীলঙ্কা দলের সদস্য ছিলেন।
খেলোয়াড়ী জীবন
কলম্বোর নালন্দা কলেজে অধ্যয়ন করেছেন। ২০০৫ থেকে ২০০৮ সাল পর্যন্ত কলেজের প্রথম একাদশে ক্রিকেট খেলেছেন ও ২০০৮ সালে সহঃ অধিনায়ক মনোনীত হন প্রিয়ঞ্জন। পড়াশোনা শেষে ব্লুমফিল্ড ক্রিকেট ও অ্যাথলেটিক ক্লাব, কম্বাইন্ড প্রভিন্স, রুহুনা, শ্রীলঙ্কা এ ক্রিকেট দল, শ্রীলঙ্কা ক্রিকেট ডেভেলপম্যান্ট একাদশ, তামিল ইউনিয়ন ক্রিকেট ও অ্যাথলেটিক ক্লাব, শ্রীলঙ্কা বোর্ড প্রেসিডেন্টস একাদশে খেলেছেন তিনি।
জানুয়ারি, ২০১০ সালে বাংলাদেশে অনুষ্ঠিত সাফ গেমসে শ্রীলঙ্কা যুব টি২০ দলের নেতৃত্বে ছিলেন। ২০১১ সালে কাউলুন ক্রিকেট ক্লাবে তিনদিনের হংকং ক্রিকেট সিক্সেস প্রতিযোগিতায়ও দলের প্রতিনিধিত্ব করেন।
ইউরোপীয় সংসদে কাতার দুর্নীতি কেলেঙ্কারি
ইউরোপীয় পার্লামেন্টে প্রভাবের বিনিময়ে মরক্কো ও কাতার রাষ্ট্রের সঙ্গে জড়িত দুর্নীতি, মানি লন্ডারিং ও সংগঠিত অপরাধে চলমান রাজনৈতিক কেলেঙ্কারি, রাজনীতিবিদ, রাজনৈতিক কর্মী, লবিস্ট, বেসামরিক কর্মচারী ও তাদের পরিবার জড়িত বলে অভিযোগ রয়েছে। কাতার অভিযোগ অস্বীকার করেছে। বেলজিয়াম, ইতালি ও গ্রিসের আইন প্রয়োগকারী কর্তৃপক্ষ নগদ €১.৫ মিলিয়ন জব্দ করেছে, কম্পিউটার ও মোবাইল ফোন বাজেয়াপ্ত করেছে এবং চার ব্যক্তিকে অপরাধের জন্য অভিযুক্ত করেছে।
তদন্ত, অভিযান ও গ্রেফতার
বেলজিয়াম ফেডারেল পুলিশের একটি ইউনিট - "দুর্নীতি দমনের জন্য কেন্দ্রীয় কার্যালয়" (Office central pour la répression de la corruption, ওসিআরসি, Centrale Dienst voor de Bestrijding van Corruptie, সিডিবিসি) - ২০২২ সালের জুলাই মাসে একটি অভিযুক্ত অপরাধী সংস্থার তদন্ত শুরু করেছিল। তদন্তের নেতৃত্বে ছিলেন তদন্তকারী ম্যাজিস্ট্রেট মিশেল ক্লেস।
বিচার ও প্রসিকিউশন
চার অভিযুক্ত সন্দেহভাজন, কাইলি, পাঞ্জেরি, জিওরগি ও ফিগা-তালামাঙ্কা ১৪ই ডিসেম্বর দেশটির প্রাথমিক আইন আদালত ব্রাসেলসের প্যালাইস ডি জাস্টিস-এ হাজির হওয়ার কথা ছিল। চার সন্দেহভাজনদের মধ্যে তিনজন আদালতে হাজির হন, কিন্তু কারাগারের কর্মীদের ধর্মঘট কাইলির উপস্থিতি বাধা প্রাপ্ত হয়; তার উপস্থিতি ২০২২ সালের ২২শে ডিসেম্বর 2022 এর জন্য পুনঃনির্ধারণ করা হয়েছিল। আরও তদন্তের জন্য পাঞ্জেরি ও জিওরগি উভয়কেই হেফাজতে পাঠানো হয়েছিল। ফিগা-তালামাঙ্কাকে হেফাজত থেকে মুক্তি দেওয়া হয়েছিল এই শর্তে যে তিনি একটি ইলেকট্রনিক পর্যবেক্ষণ গোড়ালি ব্রেসলেট পরিধান করে থাকবেন।
জিওর্গি ২০২২ সালের ১৫ই ডিসেম্বর স্বীকার করেন যে কাতারি কর্মকর্তারা ইউরোপীয় সংসদের সিদ্ধান্তগুলিকে প্রভাবিত করার জন্য ঘুষ দিয়েছিল।
প্রতিক্রিয়া
alt=Hemicycle of the European Parliament|বাম|থাম্ব| ইউরোপীয় সংসদের হেমিসাইকেলের ভিতরে দৃশ্য, স্ট্রাসবার্গ গ্রেপ্তারের পরপরই, ইউরোপীয় ইউনিয়নের থেকে ভাইস-প্রেসিডেন্ট কাইলির প্রতি নিন্দার তীব্র প্রতিক্রিয়া এসেছিল। এই ঘটনাটি প্রথম বেলজিয়ামের সংবাদ মাধ্যম দ্বারা প্রকাশিত হওয়ার পরে, ইউরোপীয় পার্লামেন্টের প্রেসিডেন্ট, রবার্টা মেটসোলা বলেছিলেন যে ইউরোপীয় সংসদ তার প্রকৃতি নির্দিষ্ট না করেই একটি চলমান তদন্ত মেনে চলছে। গ্রেপ্তারের পরপরই, গ্রিসের কাইলির রাজনৈতিক দল পিএএসওকে ও ইউরোপীয় সংসদের অভ্যন্তরে সোশ্যালিস্ট ও ডেমোক্র্যাটস গ্রুপ উভয়ই তাদের নিজ নিজ দল থেকে কাইলিকে বরখাস্ত করার ঘোষণা দেয়। গ্রেপ্তারের দুই দিন পর, মেটসোলা ইউরোপীয় পার্লামেন্টের ভাইস-প্রেসিডেন্ট হিসেবে কাইলির দায়িত্ব ও ক্ষমতা স্থগিত করেছিল। পূর্ণ কক্ষের একটি ভোটে, কাইলিকে আনুষ্ঠানিকভাবে একটি সুপার মেজরিটি দ্বারা ভাইস প্রেসিডেন্ট পদ থেকে অপসারণ করা হয়েছিল।
সীমার তালিকা
থাম্ব|সীমা সর্বজনীন সম্পত্তি সীমা (Limit) সম্বন্ধীয় কয়েকটি উপপাদ্য ও সাধারণত প্রচলিত কয়েকটি সীমা। এখানে a ও b হ'ল ধ্রুবক ও  x হ'ল চলরাশি
পিক মি আপ (ম্যাগাজিন)
পিক মি আপ! একটি ব্রিটিশ সাপ্তাহিক মহিলাদের ম্যাগাজিন, যা ফিউচার পিএলসি গ্রুপের মাধ্যমে প্রকাশিত হয়।
সীমার তালিকা
কয়েকটি উপপাদ্য
যদি ও  হয়, তবে
ঘাতাংকীয় ও সূচকীয় ফলাফলের সীমা
যদি a > 1 \, হয়, তবে
যদি a < 1 \, হয়, তবে
রাজ্জাক
আব্দুর রাজ্জাক (২৩শে জানুয়ারি ১৯৪২ - ২১শে আগস্ট ২০১৭) ছিলেন একজন জনপ্রিয় বাংলাদেশী চলচ্চিত্র অভিনেতা যিনি নায়করাজ রাজ্জাক নামে সুপরিচিত। বাংলা চলচ্চিত্র পত্রিকা চিত্রালীর সম্পাদক আহমদ জামান চৌধুরী তাকে নায়করাজ উপাধি দিয়েছিলেন। নিজের জন্মস্থান কলকাতায় সপ্তম শ্রেণীতে অধ্যয়নরত অবস্থায় মঞ্চ নাটকে অভিনয়ের মাধ্যমে তার অভিনয় জীবন শুরু করেন এবং ১৯৬৬ সালে ১৩ নম্বর ফেকু ওস্তাগার লেন চলচ্চিত্রে একটি ছোট চরিত্রে অভিনয়ের মধ্য দিয়ে বাংলাদেশী চলচ্চিত্রে তার অভিষেক ঘটে। তিনি জহির রায়হানের বেহুলা চলচ্চিত্রে কেন্দ্রীয় চরিত্রে অভিনয়ের মাধ্যমে নিজের অবস্থান পাকাপোক্ত করেন। ষাটের দশকের শেষের দিকে এবং সত্তরের দশকেও তাকে বাংলাদেশের চলচ্চিত্র শিল্পের প্রধান অভিনেতা হিসেবে বিবেচনা করা হত। অভিনয় জীবনে তিনি বেহুলা, আগুন নিয়ে খেলা, এতটুকু আশা, নীল আকাশের নিচে, জীবন থেকে নেয়া, ওরা ১১ জন, অবুঝ মন, রংবাজ, আলোর মিছিল, অশিক্ষিত, ছুটির ঘণ্টা এবং বড় ভালো লোক ছিলসহ মোট ৩০০টি বাংলা ও উর্দু ভাষার চলচ্চিত্রে অভিনয়ের পাশাপাশি তিনি সব মিলিয়ে ১৬টি চলচ্চিত্র পরিচালনা করেন। তার মালিকানার রাজলক্ষী প্রোডাকশন থেকে বেশ কয়েকটি চলচ্চিত্র নির্মিত হয়।
২০১৫ সালে বাংলাদেশ সরকার সংস্কৃতিতে বিশেষ ভূমিকা রাখার জন্য তাকে স্বাধীনতা পুরস্কারে ভূষিত করে। ১৯৭৬, ১৯৭৮, ১৯৮২, ১৯৮৪ ও ১৯৮৮ সালে তিনি মোট পাঁচবার শ্রেষ্ঠ অভিনেতার জন্য জাতীয় চলচ্চিত্র পুরস্কার লাভ করেন। ২০১৩ সালের জাতীয় চলচ্চিত্র পুরস্কারে তাকে আজীবন সম্মাননা পুরস্কার প্রদান করা হয়। এছাড়াও তিনি চলচ্চিত্রে অভিনয়ের জন্য বাচসাস পুরস্কার, মেরিল-প্রথম আলো পুরস্কারসহ অসংখ্য পুরস্কারে ভূষিত হয়েছিলেন। ১৯৮৪ সালে বাংলাদেশ চলচ্চিত্র শিল্পী সমিতি প্রথম সভাপতি ছিলেন নায়করাজ রাজ্জাক । ২০১৭ সালের ২১শে আগস্ট ৭৫ বছর বয়সে তিনি ঢাকায় মৃত্যুবরণ করেন।
প্রারম্ভিক জীবন ও বিবাহ
রাজ্জাক ১৯৪২ সালের ২৩শে জানুয়ারি পশ্চিমবঙ্গের দক্ষিণ কলকাতার টালিগঞ্জে জন্মগ্রহণ করেন। তার পিতার নাম আকবর হোসেন ও মাতার নাম নিসারুননেছা। রাজ্জাকরা ছিলেন নাকতলা এলাকার জমিদার। তিনি কলকাতার বাঁশদ্রোণীর নিকটে খানপুর হাইস্কুলে পড়াশুনা করেন। স্কুলে তিনি অঙ্কে কাঁচা ছিলেন। এ প্রসঙ্গে রাজ্জাকের বাল্যবন্ধু টি দাস বলেন, স্কুলের শিক্ষকেরা তাকে বলতেন, "অঙ্কটা অন্তত ভালো করে শেখ। যোগ বিয়োগ ঠিকঠাক করে না শিখলে পরিবারের এত সম্পত্তি সামলে রাখবি কি করে।" সপ্তম শ্রেণিতে পড়ার সময় সরস্বতী পূজা চলাকালে মঞ্চ নাটকে অভিনয়ের জন্য তার শিক্ষক রবীন্দ্রনাথ চক্রবর্তী তাকে কেন্দ্রীয় চরিত্রের জন্য বেছে নেন। শিশু-কিশোরদের নিয়ে লেখা নাটক বিদ্রোহীতে গ্রামীণ কিশোর চরিত্রে অভিনয়ের মধ্য দিয়েই নায়ক রাজের অভিনয়ে সম্পৃক্ততা। অভিনয়ের জন্য ১৮ বছর বয়সে মুম্বইয়েও যান রাজ্জাক।
রাজ্জাক ১৯৬২ সালে লক্ষ্মীকে বিয়ে করেন। টালিগঞ্জে রাজ্জাকের এক আত্মীয়ের বাড়ির পাশে ছিল লক্ষ্মীদের বাড়ি। সেই আত্মীয়দের একজন লক্ষ্মীকে বাড়ির সামনে দেখে পছন্দ করে এবং বিয়ের প্রস্তাব নিয়ে যায়। সেদিন রাজ্জাক আর লক্ষ্মীর আংটিবদল হয়। এর দুই বছর পরে তাদের বিয়ে হয়। নিজের নাম প্রসঙ্গে লক্ষ্মী দৈনিক প্রথম আলোকে এক সাক্ষাৎকারে বলেন, "অনেকেই আমাকে হিন্দু মনে করেন। আমার পুরো নাম খায়রুন্নেসা। আমার আব্বা আমাকে আদর করে ডাকতেন ‘লক্ষ্মী’ বলে।"
১৯৬৪ সালে কলকাতায় হিন্দু-মুসলিম দাঙ্গা শুরু হলে এক রাতে বাড়ি ছেড়ে পালিয়ে এক হিন্দু পরিবারের বাড়িতে আশ্রয় নেন। পরের দিন ২৬ এপ্রিল পরিবার নিয়ে ঢাকায় চলে আসেন। তার সাথে ছিল তার স্ত্রী লক্ষ্মী ও পুত্র বাপ্পারাজ এবং পীযূষ বসুর দেওয়া একটি চিঠি ও পরিচালক আব্দুল জব্বার খান ও শব্দগ্রাহক মণি বোসের ঠিকানা। স্ত্রী পুত্রকে শরণার্থী শিবিরে রেখে তিনি আব্দুল জব্বার খানের সাথে সাক্ষাৎ করলে খান তাকে আশ্বাস দেন। তখন রাজ্জাক ৮০ টাকা মাসিক ভাড়ায় স্ত্রী-পুত্র নিয়ে কমলাপুরে এক বাসা ভাড়া করেন। পরে তিনি সুভাষ দত্ত, সৈয়দ আওয়াল, এহতেশামসহ আরও চলচ্চিত্রকারদের সাথে সাক্ষাৎ করেন। আব্দুল জব্বার খানই তাকে ইকবাল ফিল্মসে কাজ করার সুযোগ দেন। ১৯৬৪ সালে তিনি কামাল আহমেদের সাথে সহকারী পরিচালক হিসেবে উজালা চলচ্চিত্রে কাজ করার সুযোগ পান। সহকারী পরিচালক হিসেবে তার দ্বিতীয় চলচ্চিত্র ছিল পরওয়ানা। কিন্তু ৮০ ভাগ কাজ হওয়ার পর তিনি এই ছবির কাজ ছেড়ে দেন।
চলচ্চিত্রে আগমন (১৯৬৬-১৯৬৯)
প্রথমদিকে রাজ্জাক তৎকালীন পাকিস্তান টেলিভিশনে "ঘরোয়া" নামের ধারাবাহিক নাটকে অভিনয় করে দর্শকদের কাছে জনপ্রিয়তা পান। ষাটের দশকের মাঝামাঝি সময়ে তিনি সালাউদ্দিন প্রোডাকশন্সের ১৩ নম্বর ফেকু ওস্তাগার লেন এবং কার বউ, ডাক বাবু, আখেরী স্টেশন-সহ আরও বেশ কয়েকটি চলচ্চিত্রে ছোট চরিত্রে অভিনয় করেন।
১৯৬৬ সালে জহির রায়হান পরিচালিত বেহুলা চলচ্চিত্রে সুচন্দার বিপরীতে কেন্দ্রীয় চরিত্রে অভিনয় করেন। এতে লখিন্দর চরিত্রে অভিনয়ের মাধ্যমে তিনি চলচ্চিত্রে অভিনেতা হিসেবে পরিচিতি লাভ করেন। পৌরাণিক কাহিনীধর্মী এই চলচ্চিত্রটি বাংলাদেশের চলচ্চিত্রে একটি মাইলফলক হয়ে আছে। এই ছবির সফলতার পরে জহির রায়হান রাজ্জাক-সুচন্দাকে নিয়ে নির্মাণ করেন আনোয়ারা (১৯৬৭) এবং সুয়োরাণী দুয়োরাণী (১৯৬৮)। সাহিত্যিক মোহাম্মদ নজিবর রহমান রচিত আনোয়ারা উপন্যাস অবলম্বনে নির্মিত আনোয়ারা চলচ্চিত্রটিতে তিনি আনোয়ারা চরিত্রের স্বামীর ভূমিকায় অভিনয় করেন। লোককাহিনীধর্মী সুয়োরাণী দুয়োরাণী ছবিতে তাকে রাখালের সঙ্গে বন্ধুত্ব পাতানো এক শাহজাদার চরিত্রে দেখা যায়। ১৯৬৭ সালে তিনি সুজাতার বিপরীতে আমজাদ হোসেন ও নুরুল হক বাচ্চু পরিচালিত আগুন নিয়ে খেলা এবং ম. হামিদ পরিচালিত অপরাজেয় ছবিতে। এই সময়ে সুচন্দার বিপরীতে তিনি আমজাদ হোসেন পরিচালিত জুলেখা (১৯৬৭) ও সংসার (১৯৬৮), রহিম নেওয়াজ ও নূরুল হক পরিচালিত দুই ভাই (১৯৬৮), নুরুল হক বাচ্চু পরিচালিত কুচবরণ কন্যা (১৯৬৮), রহিম নেওয়াজ পরিচালিত মনের মত বউ (১৯৬৯) এবং আমির হোসেন পরিচালিত রোম্যান্টিকধর্মী যে আগুনে পুড়ি (১৯৭০) চলচ্চিত্রে অভিনয় করেন।
রাজ্জাক ১৯৬৮ সালে সুভাষ দত্ত পরিচালিত আবির্ভাব চলচ্চিত্রের মাধ্যমে জুটি গড়েন কবরীর সাথে। এই জুটিকে একই বছর দেখা যায় আব্দুল জব্বার খানের বাঁশরী ছবিতে। এছাড়া তিনি মোহসীন পরিচালিত গৌরী ছবিতে অভিনয় করেন। পরের বছর তিনি নারায়ণ ঘোষ মিতার রোম্যান্টিকধর্মী নীল আকাশের নিচে ছবিতে মামুন চরিত্রে অভিনয় করেন। এতে তার বিপরীতে ছিলেন কবরী এবং এই ছবি দিয়ে রাজ্জাক-কবরী জুটি ব্যাপক জনপ্রিয়তা লাভ করে। একই বছর তাদের কাজী জহিরের বিয়োগাত্মক ময়নামতি (১৯৬৯) চলচ্চিত্রে দেখা যায়।
প্রতিষ্ঠা লাভ (১৯৭০-১৯৭৫)
১৯৭০ সালে রাজ্জাক প্রখ্যাত পরিচালক জহির রায়হান পরিচালিত রাজনৈতিক-ব্যঙ্গধর্মী জীবন থেকে নেয়া ছবিতে অভিনয় করেন। গণঅভ্যুত্থান এবং আইয়ুবের সামরিক শাসন নিয়ে রাজনৈতিক-ব্যঙ্গধর্মী এই ছবিতে রাজ্জাককে পরাধীন দেশের একজন সচেতন নাগরিক ফারুক চরিত্রে দেখা যায়। এতে তার বিপরীতে ছিলেন সুচন্দা। একই সালে মধ্যবিত্ত ঢাকার নাগরিক সমস্যা ও যাপিত জীবনের গল্প নিয়ে এহতেশাম পরিচালিত রোম্যান্টিক-নাট্যধর্মী পীচ ঢালা পথ ছবিতে তার বিপরীতে প্রথমবার দেখা যায় ববিতাকে। ববিতা এর পূর্বে তার এবং সুচন্দার মেয়ের ভূমিকায় সংসার ছবিতে অভিনয় করেন। এই ছবির সফলতার ধারাবাহিকতায় রাজ্জাকার ববিতা জুটিকে নিয়ে বাবুল চৌধুরী নির্মাণ করেন টাকা আনা পাই (১৯৭০) এবং নজরুল ইসলাম নির্মাণ করেন স্বরলিপি (১৯৭০)। পিতা-পুত্রের সম্পর্কের টানাপোড়েন নিয়ে নির্মিত টাকা আনা পাই ছবিতে অভিনয় করেন। এতে তার পিতার চরিত্রে দেখা যায় শওকত আকবরকে। ছবিতে তাকে উচ্চ শিক্ষিত দরিদ্র পরিবারের সন্তান শহীদ চরিত্রে দেখা যায়, যে পরবর্তীতে বড়লোকের মেয়ের জামাই হয়ে পিতৃঋণ শোধ করার বাস্তবতার মুখোমুখি হয়।
রাজ্জাক-কবরী জুটি জনপ্রিয়তার ধারাবাহিকতায় এই জুটিকে নারায়ণ ঘোষ মিতার ক খ গ ঘ ঙ (১৯৭০) ও দীপ নেভে নাই (১৯৭০), নজরুল ইসলামের দর্পচূর্ণ, নূরুল হক বাচ্চুর যোগ বিয়োগ (১৯৭০), আব্দুল জব্বার খানের কাঁচ কাটা হীরে (১৯৭০), কামাল আহমেদের অধিকার (১৯৭০), বাবুল চৌধুরীর আঁকা বাকা (১৯৭০), আলমগীর কুমকুমের স্মৃতিটুকু থাক (১৯৭১) এবং আলী কাউসারের গাঁয়ের বধূ (১৯৭১) চলচ্চিত্রে দেখা যায়। ক খ গ ঘ ঙ ছবিতে তাকে দেখা যায় এক দুরন্ত যুবক মন্টু চরিত্রে, যে তার পরিবারকে প্রচন্ড ভালোবাসে।
১৯৭১ সালে তিনি অশোক ঘোষ পরিচালিত নাচের পুতুল ছবিতে অভিনয় করেন। এতে তার বিপরীতে অভিনয় করেন শবনম। বাংলাদেশের স্বাধীনতার লাভের পর ১৯৭২ সালে প্রথম মুক্তি পায় রাজ্জাক অভিনীত মানুষের মন ছবিটি। মোস্তফা মেহমুদ পরিচালিত এই ছবির ব্যবসায়িক সফলতার মধ্য দিয়ে রাজ্জাকের যুগের সূচনা হয়। এতে তার বিপরীতে অভিনয় করেন ববিতা। এই ছবির সাফল্যের ধারাবাহিকতায় পরের বছর রাজ্জাক আর ববিতা জুটিকে নিয়ে অশোক ঘোষ নির্মাণ করেন প্রিয়তমা (১৯৭৩) এবং কবীর আনোয়ার নির্মাণ করেন স্লোগান (১৯৭৩)। প্রিয়তমা চলচ্চিত্রে খুরশিদ আলমের কণ্ঠে এবং রাজ্জাকের ঠোঁটে "আমার এই কলজেটায় চাক্কু মেরে" গানটি ব্যাপক জনপ্রিয়তা লাভ করে এবং ছবিটিও জনপ্রিয়তা লাভ করে।
১৯৭২ সালে অবুঝ মন চলচ্চিত্র দিয়ে রাজ্জাকের জুটি গড়ে ওঠে শাবানার সাথে। পরে তিনি শাবানার বিপরীতে সর্বাধিক ৪০টি চলচ্চিত্রে অভিনয় করেন। কাজী জহির পরিচালিত অবুঝ মন ছবিতে রাজ্জাক সদ্য পাস করা এক ডাক্তারের চরিত্রে অভিনয় করেন, যে ধর্ম ও সমাজের খাতিরে তার প্রেমকে বিসর্জন দেয়। এছাড়া একই বছর তাকে শাবানার বিপরীতে দেখা যায় ওরা ১১ জন এবং চৌধুরী বাড়ি ছবিতে। মাসুদ পারভেজ প্রযোজিত এবং চাষী নজরুল ইসলাম পরিচালিত ওরা ১১ জন বাংলাদেশের স্বাধীনতা যুদ্ধভিত্তিক প্রথম চলচ্চিত্র। এছাড়া ১৯৭২ সালে তিনি কামাল আহমেদের অশ্রু দিয়ে লেখা, বাবুল চৌধুরীর প্রতিশোধ, ইবনে মিজানের কমলা রাণীর দীঘি, এস এম শফির ছন্দ হারিয়ে গেল এবং নারায়ণ ঘোষ মিতার এরাও মানুষ চলচ্চিত্রে অভিনয় করেন।
সাফল্য ও পুরস্কারপ্রাপ্তি (১৯৭৬-১৯৮৮)
১৯৭৬ সালে রাজ্জাক জহিরুল হক পরিচালিত কি যে করি ছবিতে বাদশাহ চরিত্রে অভিনয় করেন। এক ধনী ব্যক্তির নাতনী শাহানা তার দাদুর সম্পত্তি ভোগ করার জন্য ফাঁসির আসামী বাদশাহকে বিয়ে করে কিন্তু ভাগ্যক্রমে সে খালাস পেলে তাকে গ্রহণ করে শাহানা। ছবিতে তার বিপরীতে শাহানা চরিত্রে ছিলেন ববিতা। রাজ্জাক এই চলচ্চিত্রে অভিনয়ের জন্য তার প্রথম শ্রেষ্ঠ অভিনেতার জন্য জাতীয় চলচ্চিত্র পুরস্কার লাভ করেন। একই বছর তিনি আলমগীর কুমকুম পরিচালিত গুন্ডা ছবিতে বাহাদুর চরিত্রে অভিনয় করেন। এতে দেখা যায় তিনি একজন রাস্তার গুন্ডা থেকে ভালো মানুষে রূপান্তরিত হন। ১৯৭৭ সালে তিনি আজিজুর রহমান পরিচালিত অমর প্রেম, অশোক ঘোষ পরিচালিত মতি মহল এবং আব্দুল লতিফ বাচ্চুর যাদুর বাঁশি চলচ্চিত্রে অভিনয় করেন।
১৯৭৭ সালে তিনি পরিচালক হিসেবে আত্মপ্রকাশ করেন। তার পরিচালিত প্রথম চলচ্চিত্র অনন্ত প্রেম। পথ-রোমাঞ্চধর্মী রোম্যান্টিক এই চলচ্চিত্রের জন্য চিত্রায়িত হয়েছিল বাংলাদেশি চলচ্চিত্রের প্রথম চুম্বন দৃশ্য। চলচ্চিত্রের শেষ দৃশ্যের জন্য রাজ্জাক ববিতার মধ্যে চুম্বন দৃশ্য চিত্রায়িত হয়েছিল। কিন্তু পরবর্তীতে তা মূল ছবি থেকে বাদ পড়ে।
১৯৭৮ সালে রাজ্জাক আজিজুর রহমান পরিচালিত অশিক্ষিত চলচ্চিত্রে গ্রামের একজন পাহারাদার চরিত্রে অভিনয় করেন। অশিক্ষিত পাহারাদার গ্রামের এক অনাথ কিশোরের নিকট লেখাপড়া শিখে এবং পরে সেই কিশোরের খুনের সাক্ষী হিসেবে নিজ হাতে দস্তখত করে। ছবিটি ব্যবসায়িকভাবে সফল হয় এবং এই ছবিতে রহমত চরিত্রে অভিনয়ের জন্য রাজ্জাক শ্রেষ্ঠ অভিনেতা বিভাগে (বুলবুল আহমেদের সাথে যৌথভাবে) তার দ্বিতীয় জাতীয় চলচ্চিত্র পুরস্কার লাভ করেন। দিলীপ বিশ্বাস পরিচালিত জিঞ্জির ছবিতে তিনি প্রথমে কলেজ ছাত্র রাজন চরিত্রে এবং তার স্ত্রীর মৃত্যুর প্রতিশোধ নিতে ডাকু ফরহাদে পরিণত হন। এতে তার সহশিল্পী ছিলেন সোহেল রানা ও আলমগীর।
রাজ্জাক ১৯৮২ সালে বড় ভাল লোক ছিল ছবিতে অভিনয় করেন। মহিউদ্দিন পরিচালিত ছবিটির রচনা করেন কথাসাহিত্যিক সৈয়দ শামসুল হক। এই ছবিতে রাজ্জাককে একজন পীরের সন্তান চরিত্রে দেখা যায়, যার নিজের মধ্যে আধ্যাত্মিক শক্তি রয়েছে। কিন্তু তার বাবার বন্ধুর মেয়ের (অঞ্জু ঘোষ) প্রতি তার মোহ জাগলে তার সেই ক্ষমতা হ্রাস পেতে থাকলে সে এই পথ থেকে ফিরে এসে মানবসেবায় ব্রতী হয়। এই ছবিতে ইয়াসিন চরিত্রে অভিনয়ের জন্য তিনি শ্রেষ্ঠ অভিনেতা বিভাগে তার তৃতীয় জাতীয় চলচ্চিত্র পুরস্কার লাভ করেন।
১৯৮৩ সালে মুক্তি পায় রাজ্জাক পরিচালিত দ্বিতীয় চলচ্চিত্র বদনাম। পরিচালনার পাশাপাশি তিনি এই চলচ্চিত্রে অভিনয়ও করেন। পরের বছর তিনি পরিচালনা করেন অভিযান। সৈয়দ শামসুল হকের কাহিনী অবলম্বনে তিন বন্ধুর ব্যবসায়িক যাত্রা নিয়ে নির্মিত রোমাঞ্চকর এই চলচ্চিত্রে তিনি রাজু চরিত্রে অভিনয় করেন। তার অপর দুই বন্ধু চরিত্রে ছিলেন জসিম ও ইলিয়াস কাঞ্চন। ছবিটি ৯ম জাতীয় চলচ্চিত্র পুরস্কারে একটি বিভাগে পুরস্কার লাভ করে। এই বছর তিনি শরৎচন্দ্র চট্টোপাধ্যায় রচিত উপন্যাস চন্দ্রনাথ অবলম্বনে নির্মিত একই নামের চলচ্চিত্রে নাম ভূমিকায় অভিনয় করেন। চাষী নজরুল ইসলাম পরিচালিত চলচ্চিত্রটি বাণিজ্যিকভাবে সফল হয় এবং সমালোচকদের দ্বারা প্রশংসিত হয়। রাজ্জাক এই চলচ্চিত্রে অভিনয়ের জন্য তার চতুর্থ শ্রেষ্ঠ অভিনেতার জন্য জাতীয় চলচ্চিত্র পুরস্কার অর্জন করেন।
পরিচালনায় সাফল্য (১৯৮৯-১৯৯৭)
১৯৮৯ সালে রাজ্জাক জ্বীনের বাদশা চলচ্চিত্র পরিচালনা করেন। এই ছবিতে অভিনয় করেন তার বড় পুত্র বাপ্পারাজ। ছবিটি একটি বিভাগে জাতীয় চলচ্চিত্র পুরস্কার লাভ করে। এই দশকে তার পরিচালিত অন্যান্য চলচ্চিত্রগুলো হল প্রফেসর (১৯৯২), বাবা কেন চাকর (১৯৯৭), উত্তর ফাল্গুনী (১৯৯৭)। বাবা কেন চাকর ছবিতে রাজ্জাক বাবার চরিত্রে অভিনয় করেন। তার দুই সন্তান চরিত্রে অভিনয় করেন আবুল কাশেম মিঠুন এবং বাপ্পারাজ।
পরিচালনার পাশাপাশি রাজ্জাক ১৯৮৯ সালে বঙ্কিমচন্দ্র চট্টোপাধ্যায় রচিত বিষবৃক্ষ উপন্যাস অবলম্বনে নির্মিত বিরহ ব্যথা চলচ্চিত্রে নগেন্দ্রনাথ চরিত্রে অভিনয় করেন। ছবিটি পরিচালনা করেন চাষী নজরুল ইসলাম। এতে তার বিপরীতে ছিলেন ববিতা ও চম্পা। এছাড়া এই বছর তার অভিনীত অন্যান্য চলচ্চিত্রগুলো হল সত্য সাহার রাম রহিম জন, শেখ নজরুল ইসলামের বিধাতা, শিবলি সাদিকের দুর্নাম, শফিকুর রহমানের রাজা মিস্ত্রী, সুভাষ দত্তের সহধর্মিণী, গাজী মাজহারুল আনোয়ারের শর্ত, এবং আজিমের দেবর ভাবী।
টালিউড ও অন্যান্য (১৯৯৮-২০১০)
১৯৯৮ সালে অঞ্জলি ফিল্মসের ব্যানারে বাবা কেন চাকর ছবিটি টালিউডে পুনঃনির্মিত হয়। এতে রাজ্জাকের অভিনীত চরিত্রের ছেলের ভূমিকায় অভিনয় করেন প্রসেনজিৎ চট্টোপাধ্যায় ও তার বিপরীতে ছিলেন ঋতুপর্ণা সেনগুপ্ত। ছবিটি কলকাতায়ও ব্যবসাসফল হয়। পরে তিনি রবি কিনাগী পরিচালিত অন্নদাতা (২০০২) এবং স্বপন সাহা পরিচালিত জন্মদাতা (২০০৮) ছবিতে অভিনয় করেন। এই ছবি দুটিতে তাকে বাড়ির প্রভাবশালী গৃহকর্তারূপে দেখা যায়। এছাড়া তিনি ২০০৬ সালে হিরো ও এরই নাম প্রেম ছবিতে অভিনয় করেন। হিরো ছবিতে তিনি পুলিশ কনস্টেবল ভবানী শঙ্কর চরিত্রে অভিনয় করেন।
পার্শ্বচরিত্রে অভিনয় (২০১০-২০১৬)
রাজ্জাক এই দশকের শুরুতে অনন্ত জলিল-বর্ষা অভিনীত হৃদয় ভাঙ্গা ঢেউ (২০১১) এবং মোস্ট ওয়েলকাম (২০১২) ছবিতে অভিনয় করেন। পরের বছরগুলোতে রাজ্জাক পরিচালক জুটি শাহীন-সুমন পরিচালিত এবং মাহিয়া মাহি ও বাপ্পি চৌধুরী জুটির ভালোবাসার রঙ (২০১২) ছবিতে শামসুদ্দীন চৌধুরী চরিত্রে এবং অন্যরকম ভালোবাসা (২০১৩) ছবিতে অভিনয় করেন। ২০১৩ সালে দীর্ঘ ৩৫ বছর পর রাজ্জাক, সোহেল রানা ও আলমগীরকে একসাথে দেখা যায় জজ ব্যারিস্টার পুলিশ কমিশনার চলচ্চিত্রে। এফ আই মানিক পরিচালিত এই চলচ্চিত্রে রাজ্জাককে জজের ভূমিকায় দেখা যায়। একই বছর তিনি তার পুত্র সম্রাটকে নিয়ে নির্মাণ করেন আয়না কাহিনী। ইমদাদুল হক মিলন রচিত কাহিনী অবলম্বনে ছবিটির চিত্রনাট্য ও সংলাপ রচনা করেছেন রাজ্জাক নিজেই। এটি তার পরিচালিত সর্বশেষ চলচ্চিত্র। ছবিতে সামাজিক ব্যধি হিসেবে যৌতুক প্রথার বিভিন্ন দিক তুলে ধরা হয়েছে। এই বছর তিনি পার্শ্বচরিত্রে শফি উদ্দিন শফি পরিচালিত পূর্ণদৈর্ঘ্য প্রেম কাহিনী ছবিতে সামাদ শিকদার এবং অনন্ত জলিল পরিচালিত নিঃস্বার্থ ভালোবাসা বর্ষার দাদুর ভূমিকায় অভিনয় করেন।
২০১৪ সালে তিনি নঈম ইমতিয়াজ নেয়ামুল পরিচালিত এবং ফেরদৌস আহমেদ প্রযোজিত এক কাপ চা চলচ্চিত্রে অতিথি চরিত্রে এবং সামিয়া জামান পরিচালিত আকাশ কত দূরে ছবিতে অভিনয় করেন। ২০১৫ সালে তার বড়পুত্র বাপ্পারাজ পরিচালিত কার্তুজ ছবিতে অভিনয় করেন। এতে প্রধান ভূমিকায় অভিনয় করেন তারই ছোট পুত্র সম্রাট। ২০১৬ সালে রাজ্জাক চেয়ারম্যানের চরিত্র ফুলের মতো পবিত্র টেলিভিশন চলচ্চিত্রে চেয়ারম্যানের ভূমিকায় অভিনয় করেন। এটি তার নিজের প্রযোজনা প্রতিষ্ঠান রাজলক্ষ্মী প্রডাকশন্স থেকে নির্মিত হয় এবং পরিচালনা করেন তার পুত্র খালিদ হোসেন সম্রাট। এর আগেও রাজ্জাক সম্রাটের পরিচালনায় দায়ভার টেলিভিশন চলচ্চিত্রে কাজ করেন।
মৃত‌্যু
রাজ্জাক ২০১৭ সালের ২১শে আগস্ট সন্ধ্যা ৬:১৩ মিনিটে হৃদরোগে আক্রান্ত হয়ে ঢাকার ইউনাইটেড হাসপতালে মৃত্যুবরণ করেন।  ২৩শে আগস্ট তাকে বনানী কবরস্থানে দাফন করা হয়।
শালপর্ণী
শালপর্ণী (বৈজ্ঞানিক নাম: Desmodium gangeticum; সংস্কৃতে: अंशुमती anshumati, ध्रुवा dhruva, दीर्घमूला dirghamoola, पीवरी pivari, शालपर्णी shalaparni; বাংলায়: শালপানি, নারিন্দা ঘাস, চালানি) হচ্ছে Fabaceae পরিবারের একটি গুল্ম জাতীয় উদ্ভিদ। সাধারণত ক্রান্তীয় অঞ্চলের জল-হাওয়ায় স্বাভাবিকভাবে এই উদ্ভিদের বৃদ্ধি ঘটে। এই কারণেপৃথিবীর নানা স্থানের ক্রান্তীয় অঞ্চলেই এই উদ্ভিদ দেখতে পাওয়া যায়। পূর্ব ও উত্তরপূর্ব আফ্রিকা, বাংলাসহ ভারতীয় উপমহাদেশের আরও কিছু অংশ, অস্ট্রেলিয়ার উত্তর অংশ প্রভৃতি অঞ্চলে স্বাভাবিক অবস্থায় এই উদ্ভিদের দেখা মেলে।
বাগ মুদ্রণ
বাগ মুদ্রণ একটি ঐতিহ্যবাহী ভারতীয় হস্তশিল্প যা ভারতের মধ্য প্রদেশের ধর জেলার বাগে উৎপন্ন প্রক্রিয়াটি হ্যান্ড প্রিন্টেড কাঠের ব্লক রিলিফ প্রিন্টগুলি প্রাকৃতিকভাবে টকযুক্ত রঙ্গক এবং রঞ্জক দ্বারা চিহ্নিত করা হয়। বাগ প্রিন্ট ফ্যাব্রিক মোটিফগুলি সাধারণত জ্যামিতিক, পাইসলে বা ফুলের রচনাগুলি সাদা রঙের ব্যাকগ্রাউন্ডে লাল এবং কালো রঙের রঙিন রঙিন রঙযুক্ত এবং এটি একটি জনপ্রিয় টেক্সটাইল প্রিন্টিং পণ্য। এর নাম বাঘ নদীর তীরে অবস্থিত গ্রামবাগ থেকে প্রাপ্ত।
ইতিহাস
বাগ প্রিন্টের উৎসটি অনিশ্চিত, তবে বিশ্বাস করা হয় যে অনুশীলনটি প্রজন্ম ধরে প্রজন্মে পারিবারিক অনুশীলনের মাধ্যমে হস্তান্তরিত হয়েছে এবং এই অনুশীলনটি এক হাজার বছরেরও বেশি পুরানো। সম্ভবত এই নৈপুণ্য ভারতের মধ্য প্রদেশ রাজ্যের জাওয়াদ থেকে বা রাজস্থান রাজ্যের মুদ্রকের কাছ থেকে আগতদের সাথে ভ্রমণ করেছিল। আর একটি সম্ভাবনা হ'ল যে মুসলিম খাত্রি সম্প্রদায়ের ছিপা বা চিরাচরিত কাপড়ের মুদ্রক যারা বর্তমানে বাঘ মুদ্রণের কারুকাজটি অনুশীলন করে তারা প্রায় ৪০০ বছর আগে পাকিস্তানের সিন্ধু প্রদেশের লারকানা থেকে এই অঞ্চলে ভ্রমণ করেছিল, যা আরজাক ঐতিহ্যের জন্য পরিচিত ব্লক প্রিন্টিং।
১৯৬০ এর দশকে, অনেক কারিগর সিন্থেটিক কাপড় ব্যবহারের পক্ষে বাঘ প্রিন্টগুলির ঐতিহ্যগত প্রক্রিয়াটি ত্যাগ করেন। তবে, ইসমাইল সুলেমানজি খত্রি সহ বেশ কয়েকজন কারিগর নৈপুণ্যের ofতিহ্যবাহী কাঠামোর মধ্যে অনুশীলন ও উদ্ভাবন অব্যাহত রেখেছিলেন এবং বাঘের ছাপগুলি আন্তর্জাতিক খ্যাতিতে নিয়ে আসে।
২ জানুয়ারী ২০১১ সালে, নয়াদিল্লিতে প্রজাতন্ত্র দিবসের কুচকাওয়াজে মধ্য প্রদেশ রাজ্যের এক ঝকঝকে থিমে মুদ্রিত পোশাক হিসেবে একটি বাগ মুদ্রণ নকশা গৃহীত হয়েছিল।
জহুরুল করিম
'''ড. জহুরুল করিম''' একজন বাংলাদেশি সাবেক সরকারি কর্মকর্তা যিনি মৎস্য ও প্রাণিসম্পদ মন্ত্রণালয়ের সচিব ছিলেন।
প্রাথমিক জীবন
জহুরুল করিম ১৫ আগস্ট ১৯৪৮ সালে ব্রাহ্মণবাড়িয়া জেলার ছোট হরন গ্রামে জন্মগ্রহণ করেন।
কর্মজীবন
জহুরুল করিম বাংলাদেশ সিভিল সার্ভিস প্রশাসন ক্যাডারের কর্মকর্তা হিসেবে চাকুরিজীবন শুরু করে তিনি প্রশাসনের বিভিন্ন স্তরে বিভিন্ন মন্ত্রণালয়ে দায়িত্ব পালন করেন। তিনি ১১ জানুয়ারি ২০০১ সাল থেকে ২৬ অক্টোবর ২০০২ সাল পর্যন্ত মৎস্য ও প্রাণিসম্পদ মন্ত্রণালয়ের সচিব হিসেবে দায়িত্ব পালন করেন।
অষ্টাদশ শতাব্দী
১৮শ শতাব্দী গ্রেগরীয় পঞ্জিকা অনুসারে ১৭০১ থেকে ১৮০০ সাল পর্যন্ত সময়কাল। এটি গত ২য় সহস্রাব্দের অষ্টম শতাব্দী। ১ জানুয়ারি ১৭০১ সালে শুরু হয় এবং ৩১ ডিসেম্বর ১৮০০ সালে শেষ হয়।
স্বাতী (ম্যাগাজিন)
স্বাতী হল একটি ভারতীয় তেলেগু ভাষার সাপ্তাহিক মহিলাদের ম্যাগাজিন।
ইতিহাস এবং প্রোফাইল
পত্রিকাটি ১৯৮৪ সালে চালু হয়। এটি ভেমুরি বলরাম দ্বারা প্রতিষ্ঠিত হয়েছিল, যিনি পত্রিকাটি সম্পাদনাও করেছিলেন। প্রকাশক হল স্বাতী পাবলিকেশন্স এবং এর সদর দপ্তর বিজয়ওয়াড়ায় । এটি সর্ববৃহৎ প্রচারিত তেলুগু সাপ্তাহিক ম্যাগাজিন।
ভারতের প্রধান নদীসমূহের তালিকা
ভারতের নদীসমূহ ভারতবাসীর জীবনে বিশেষ গুরুত্বপূর্ণ ভুমিকা পালন করে থাকে। পানীয় জল, সুলভ যাতায়াত ব্যবস্থা, বিদ্যুৎ উৎপাদন এবং জীবিকা নির্বাহের মাধ্যম হিসাবে, নদীগুলির ভূমিকা অনস্বীকার্য। ভারতের প্রায় সকল প্রধান শহরগুলি,নদীর তীরে কেন অবস্থিত,এর সহজে ব্যাখ্যা হিসাবেই জন-জীবনে এদের গুরুত্ব অনুধাবন করা যায়। আবার,হিন্দু ধর্মানুসারে নদীগুলির বিভিন্ন ধরনের গুরুত্বপূর্ণ ভূমিকা আছে এবং দেশের হিন্দু জনগোষ্ঠীর নিকট নদীগুলি পবিত্র বলে পূজিত হয়।
সাতটি প্রধান নদী তাদের অসংখ্য উপনদীগুলিসহ ভারতের নদী বিন্যাস গঠন করেছে। নদীগুলির বৃহত্তম অববাহিকা ব্যবস্থায় সমস্ত জল বঙ্গোপসাগরে গিয়ে পড়েছে;যদিও কিছু নদীর গতিপ্রবাহ দেশের পশ্চিম অংশের ভিতর দিয়ে বয়ে গিয়ে হিমাচল প্রদেশ রাজ্যের পূর্ব দিক হয়ে আরব সাগরে গিয়ে মিশেছে।লাদাখের অংশবিশেষ,আরাবল্লী পর্বতশ্রেণীর উত্তরাঞ্চল,থর মরুভূমি বিন্যাসের অনুর্বর অংশের অভ্যন্তরীণ নিষ্কাশন আছে।
ভারতের সব বড় বড় নদীগুলি তিনটি প্রধান জলবিভাজিকা থেকে উদ্ভূত : ভারতীয় উপমহাদেশে হিমালয়ের হিমবাহসমূহ বিস্তৃতভাবে তিনটি নদী অববাহিকায় বিভক্ত করা হয় ,সিন্ধু, গঙ্গা ও ব্রহ্মপুত্র।সিন্ধু অববাহিকার বৃহত্তম সংখ্যক (৩৫০০) হিমবাহ আছে,অথচ গঙ্গা ও ব্রহ্মপুত্র অববাহিকায় যথাক্রমে ১০০০টি ও ৬৬০টি হিমবাহ আছে। .
ইন্দো-গাঙ্গেয় সমভূমি
গঙ্গা-শতদ্রুর ময়দান নামে পরিচিত (गँगा सतलज का मैदान), এই এলাকায় ১৬টি নদী দ্বারা আপীত হয়।হিমালয় থেকে নির্গত প্রধান নদীগুলি হল সিন্ধু, গঙ্গা, এবং ব্রহ্মপুত্র।নদীগুলি দীর্ঘ, এবং অনেকগুলি গুরুত্বপূর্ণ ও বড় উপনদীসমূহ এসে তাতে মিলেছে।হিমালয় থেকে নির্গত নদীগুলি তাদের উৎস থেকে সাগর অবধি(ভারত আরব সাগর এবং বঙ্গোপসাগরে) পৌছানর জন্য দীর্ঘ পথ অতিক্রম করে।
গঙ্গা নদী প্রণালী
এই প্রণালীতে প্রধান নদীগুলি হল (পশ্চিম থেকে পূর্ব দিকে, সমন্নয় ক্রমে) -
সিন্ধু নদ প্রণালী
সিন্ধু নদ তিব্বতের মানস সরোবর হ্রদের নিকট কৈলাশের উত্তর ঢাল থেকে উৎপত্তি হয়।যদিও নদীর অধিকাংশ গতিপথ প্রতিবেশী পাকিস্তানের মধ্য দিয়ে, ১৯৬০ সালের সিন্ধু জল চুক্তি নিয়ন্ত্রণ হিসেবে দেখা যায়, ভারত শুধুমাত্র ২০ শতাংশ নদীর জল ব্যবহার করতে পারে।এটির একটি অংশ ভারতীয় ভূখণ্ডের ওপর দিয়ে গেছে, যেমন নিচে তালিকাভুক্ত এর পাঁচটি প্রধান উপনদী এদেশের অংশ।  দক্ষিণ এশিয়ার পাঞ্জাবের নামের উৎস এই উপনদীসমূহ; নাম পাঞ্চ ("পাঁচ") থেকে প্রাপ্ত এবং অব হল' ("জল"), অতএব শব্দসংযোগ করে হল ( পাঞ্জাব ) যার অর্থ "পঞ্চনদীর দেশ"। সিন্ধু  দীর্ঘ।
সিন্ধু নদ প্রণালীতে প্রধান নদীগুলি(তাদের দৈর্ঘ্য ক্রমানুযায়ী):
ফরকাস্টিং লাভ অ্যান্ড ওয়েদার
ফরকাস্টিং লাভ অ্যান্ড ওয়েদার (, প্রেম এবং আবহাওয়ার পূর্বাভাস) হল একটি দক্ষিণ কোরিয়ান টেলিভিশন সিরিজ যা চা ইয়ং-হুন দ্বারা পরিচালিত এবং পার্ক মিন-ইয়ং, সং কাং, ইউন পার্ক এবং ইউরা অভিনীত। এই সিরিজটি কোরিয়া আবহাওয়া প্রশাসনে কর্মরত লোকদের প্রফুল্ল প্রেমের গল্প, যারা ভেঙে পড়ে, পড়ে যায় এবং আবার উঠে যায় এবং অফিসে তাদের দৈনন্দিন জীবনকে একত্রিত করে। এটি ২০২২ সালের ১২ই ফেব্রুয়ারি তারিখে জেটিবিসি- তে প্রিমিয়ার হয়েছিল এবং প্রতি শনিবার এবং রবিবার রাত ১০ টা ৩০ মিনিট (কোরিয়ান সময়) এ সম্প্রচারিত হয়েছে। এটি নেটফ্লিক্স এর মাধ্যমেও স্ট্রিমিংয়ের জন্য উপলব্ধ।
প্রযোজনা
২০২১ সালের মার্চ মাসে, এটি জানানো হয়েছিল যে চা ইয়ং-হুন লেখক কাং ইউন-কিউং-এর নেতৃত্বে গ্লাইনের সৃজনশীল গোষ্ঠী দ্বারা নির্মিত সিরিজটি পরিচালনা করবেন। একই সময়ে, পার্ক মিন-ইয়ং এবং সং কাং এদের এই ধারাবাহিকটিতে প্রধান অভিনয়কারী হিসেবে উপস্থিত হওয়ার কথা বিবেচনা করা হচ্ছিল। ২০২১ সালের মে মাসে, ইউরা এবং ইউন পার্ক ধারাবাহিকের অভিনয়ে যোগ দেন।
কিম মি-কিউং এবং পার্ক মিন-ইয়ং চতুর্থবারের মতো পর্দায় মা ও মেয়ের চরিত্রে অভিনয় করছেন। এই ধারাবাহিকের আগে, তারা রানিং, সুংকিয়ঙ্কওয়ান স্ক্যান্ডাল এবং হার প্রাইভেট লাইফ-এ মা ও মেয়ের চরিত্রে উপস্থিত হয়েছিলেন। তারা ২০১৪ কেবিএস টেলিভিশন ধারাবাহিক হিলার-এ একসাথে উপস্থিত হয়েছিলেন।
১৯শে অক্টোবর, ২০২১-এ, পার্ক মিন-ইয়ং চিত্রগ্রহণের সাইট থেকে ছবি পোস্ট করেছিলেন।
আইফোন ৩জিএস
আইফোন ৩জিএস (মূলত স্টাইল করা iPhone 3GS) একটি স্মার্টফোন যা অ্যাপল ইনকর্পোরেটেড দ্বারা নকশা ও বাজারজাত করা হয়েছে। এটি তৃতীয় প্রজন্মের আইফোন এবং আইফোন ৩জি এর উত্তরসূরি। এটি ৮ জুন, ২০০৯ তারিখে এ উন্মোচন করা হয়েছিল সান ফ্রান্সিসকোর মস্কোন সেন্টার থেকে।
এই আইফোনটির নাম "3GS" যেখানে "S" স্পীডের জন্য। উন্নতির মধ্যে ছিল কর্মক্ষমতা, উচ্চতর রেজোলিউশন এবং ভিডিও ক্ষমতা সহ একটি ৩-মেগাপিক্সেল ক্যামেরা, ভয়েস নিয়ন্ত্রণ, এবং ৭.২ মেগাবিট/সে এইচএসডিপিএ ডাউনলোড সমর্থন (কিন্তু অ্যাপল এইচএসইউপিএ প্রোটোকল প্রয়োগ করেনি বলে ৩৮৪ কেবিপিএস আপলোডের মধ্যে সীমাবদ্ধ)। এটি মার্কিন যুক্তরাষ্ট্র, কানাডা এবং ছয়টি ইউরোপীয় দেশে ১৯ জুন, ২০০৯ সালে, অস্ট্রেলিয়া এবং জাপানে ২৬ জুন, এবং আন্তর্জাতিকভাবে জুলাই এবং আগস্ট ২০০৯-এ মুক্তি পায়।
তথ্যসূত্র
<references group="" responsive="1">
শানশি
শানশি গণপ্রজাতন্ত্রী চীনের একটি প্রদেশ। এটি দেশটির উত্তরভাগে অবস্থিত। আদিতে বসন্ত ও শরৎ পর্বে এখানে চিন নামক একটি রাজ্যের অবস্থান ছিল, তাই শানশি রাজ্যের একাক্ষরবিশিষ্ট সংক্ষিপ্ত রূপটি হল "晋" (ফিনিন: Jìn)।
সৈয়দ আব্দুন নূর হোছেনী চিশতি
দীনহীন সৈয়দ আব্দুর নূর হোসাইনী চিশতি যিনি দীনহীন নামে পরিচিত, তিনি ছিলেন একজন সূফী সাধক মরমী সঙ্গীত রচয়িতা ও পীর। সৈয়দ আব্দুর নূর হোসাইনী চিশতি তার পিতা ও পীর সৈয়দ আব্দুর রহিম হোসাইনী চিশতির অনুমতি নিয়ে দীনহীন ছদ্মনামে গান লিখতে শুরু করেন।
জীবনী
দীনহীন সৈয়দ আব্দুন নূর হোছেনী চিশতী ছিলেন ফাতেমী বংশীয় পুরুষ ও সৈয়দ নাসিরউদ্দিন সিপাহসালার বংশধর।
দীনহীন সৈয়দ আব্দুর নূর হোসাইনী চিশতি ১২৬১ বঙ্গাব্দে সিলেট বিভাগের হবিগঞ্জ সদরের সুলতানশী হাবিলীতে জন্ম গ্রহণ করেন এবং ১৩২৫ বঙ্গাব্দের ৬ই পৌষ তিনি মৃত্যুবরণ করেন। প্রতি বছর ৬ই পৌষ সুলতানশী হাবিলীতে দীনহীন সৈয়দ আব্দুর নূর হোসাইনী চিশতি (রহঃ) সাহেবের বাৎসরিক ওরস পালন করা হয়।
জনপ্রিয় গান
দীনহীন সৈয়দ আব্দুন নূর হোছেনী চিশতি (রহঃ) সাহেবের অসংখ্য জনপ্রিয় গান রয়েছে। যার মধ্যে আজ পাশা খেলব রে শ্যাম, তুমি থাকো বন্ধু হিয়ার ও মাঝারে, স্বপনের ফোয়ারা বন্ধুরে উল্লেখযোগ্য।
হবিগঞ্জ সাহিত্য পরিষদের পঞ্চবর্ষ পূর্তি স্মারক সংকলন সুপঞ্চমীর ৩০ পৃষ্ঠায় তরফদার মুহম্মদ ইসমাইল লিখেছেন “আজ পাশা খেলব রে শ্যাম গানটি দীনহীন ছদ্মনামে রচনা করেছেন সুলতানশীর পীরে কামেল সৈয়দ আব্দুন নূর হোছেনী চিশতি সাহেব এবং দীনহীন ভনিতায় তার প্রচুর জনপ্রিয় মরমী সঙ্গীত রয়েছে”। তাছাড়াও বাংলাদেশ টেলিভিশনে আজ পাশা খেলবরে শ্যাম গানটি প্রচার করার সময় দীনহীন সৈয়দ আব্দুন নূর হোছেনী চিশতি (রহঃ) এর নাম উল্লেখ করা হয়েছে। এছাড়াও দীনহীনের স্বপনের  ফোয়ারা বন্ধুরে গানটি লন্ডন থেকে ইংরেজি অনুবাদ করেন জেমস লয়েড উইলিয়ামস।
তথ্যসূত্র
৮. পীর আউলিয়ার জনপদ হবিগঞ্জ — সৈয়দ মাহবুব জিলানী হিরণ। প্রকাশকালঃ ২৩-১০-২০২১খ্রি।
কিরিয়স
কিরিওস বা কুরিওস (κύριος) হল একটি গ্রিক শব্দ যা সাধারণত "প্রভু" বা "মুনিব" হিসাবে অনুবাদ করা হয়। এটি হিব্রু ধর্মগ্রন্থের সপ্ততি অনুবাদে প্রায় ৭০০০ বার ব্যবহার করা হয়েছে, বিশেষ করে ঈশ্বরের ইয়াহওয়েহ্ (ত্রৈ-ব্যাকরণ (টেট্রাগ্রাম্যাটন)) নামটি অনুবাদ করার জন্য, এবং এটি প্রায় ৭৪০ সালের কোইন গ্রিক নিউ টেস্টামেন্টে পাওয়া যায় যা দ্বারা সাধারণত যীশু কে উল্লেখ করা হয়।
প্রাচীন গ্রিস
প্রাচীন এথেন্সে, কিরিওস শব্দটি পরিবারের প্রধানকে বোঝাতে ব্যবহৃত হত, যিনি তার স্ত্রী, সন্তান এবং অবিবাহিত কোনো নারী আত্মীয়ের দায়িত্বশীল ছিলেন। কিরিওসদের দায়িত্ব ছিল তার নারী আত্মীয়দের বিবাহের ব্যবস্থা করা, তাদের যৌতুক প্রদান করা, প্রয়োজনে আদালতে তাদের প্রতিনিধিত্ব করা, এবং যেকোন অর্থনৈতিক লেনদেনের সাথে তারা জড়িত থাকলে তার চেয়েও বেশি মূল্যের বার্লিতে তা ডিল করা। যখন একজন এথেনীয় মহিলা বিয়ে করতেন, তখন তার স্বামী তার নতুন কিরিওস হয়ে উঠত। প্রাচীন গ্রিসের অন্য কোথাও কুরিওই পদ্ধতির অস্তিত্ব ছিল কিনা তা নিয়ে বিতর্ক রয়েছে, আর প্রমাণগুলিও স্পষ্ট নয়, তবে কার্টেলেজ যুক্তি দেন যে, স্পার্টা য় কুরিওই পদ্ধতির অস্তিত্ব ছিল, যদিও গোর্টিনে ছিল বলে মনে হয় না।
আধুনিক গ্রীক ভাষায় "κύριος" শব্দটি এখনও ব্যবহার করা হচ্ছে এবং এটি ইংরেজি শব্দ "মিস্টার " (একজন প্রাপ্তবয়স্ক পুরুষের প্রদত্ত উপাধি), "মাস্টার " (যে কেউ বা কারো উপর নিয়ন্ত্রণ রাখে) এবং "স্যার" এর সমতুল্য। (কোন পুরুষের ঠিকানা)। উদাহরণস্বরূপ, ইংরেজি শব্দ "মিস্টার স্মিথ" এর গ্রিক অনুবাদ "κύριος Σμίθ" (কিরিওস স্মিথ)। বাংলায় একে মশাই বলা চলে। আরবীতে এর প্রতিশব্দ سيد বা সাইয়েদ। কিরিওসের প্রাচীন ব্যবহার অনুসারে আরবিতে এর প্রতিশব্দ হয় মাওলা যার অর্থ প্রভু বা মুনিব। উর্দুতে جناب বা জনাব। হিন্দিতে श्री বা শ্রী, श्रीमान (শ্রীমান) বা महाशय (মহাশয়)।
নববিধান
যোহনের সুসমাচারে যীশুর পরিচর্যার সময় যীশুকে বোঝাতে কিরিওস শব্দের ব্যবহার পাওয়া যায়, কিন্তু সেটা করে পুনরুত্থানের বহু পর, যদিও সম্বোধনপদ কিরিয়ে (যার অর্থ স্যার বা জনাব) ঘন ঘন আবির্ভূত হয়েছে। মার্কের সুসমাচারে কোথাও কিরিওস শব্দটি সরাসরি যীশুকে উল্লেখ করতে প্রয়োগ করা হয় নি, তবে পল সুসমাচারে ভিন্ন, তিনি আবার তা ১৬৩ বার ব্যবহার করেছেন। মার্কে যখন কিরিওস শব্দটি ব্যবহৃত হয়েছে (যেমন, ১:৩, ১১:৯, ১২:১১, ইত্যাদি) তদ্দ্বারা YHWH (ইয়াহওয়েহ্/ঈশ্বরের উল্লেখ করা হয়েছে। মার্ক অবশ্য শব্দটি এমন সব উত্তরণেও ব্যবহার করেছেন, যেখানে এটি ঈশ্বর বা যীশুর ক্ষেত্রে প্রযোজ্য কিনা তা স্পষ্ট না, যেমন, ৫:১৯ বা ১১:৩ এ।
কিরিওস শব্দটি প্রেরিত পলের খ্রিস্টতত্ত্বের একটি মূল উপাদান। বেশিরভাগ পণ্ডিত একমত যে, কিরিওসের ব্যবহার এবং যীশুর প্রভুত্ব, পলীয় এপিস্টলসের পূর্বেও ছিল, কিন্তু সেইন্ট পল সেই বিষয়ে শুধু বিস্তৃত এবং বিস্তারিত করেছেন। অন্য যেকোনো শিরোনামের চেয়ে কিরিওস শব্দটি যীশু এবং যারা তাকে খ্রীষ্ট হিসাবে বিশ্বাস করেছিল তাদের মধ্যে সম্পর্ককে অধিক সংজ্ঞায়িত করে: যীশু ছিলেন তাদের প্রভু এবং মুনিব যাকে তাদের সমস্ত হৃদয় দিয়ে সেবা করতে হবে এবং যিনি একদিন তাদের সারা জীবনের কর্মের বিচার করবেন।
যীশুর জন্য কিরিওস উপাধির ব্যবহার নিউ টেস্টামেন্টের খ্রিস্টতত্ত্ব বিকাশের কেন্দ্রবিন্দু, কারণ প্রারম্ভিক খ্রিস্টানরা এটিকে তাদের মাফহুমের কেন্দ্রে রেখেছিল এবং সেই কেন্দ্র থেকে খ্রিস্টীয় রহস্য সম্পর্কিত অন্যান্য বিষয়গুলি বোঝার চেষ্টা করেছিল।
নিউ টেস্টামেন্ট নিউমাটোলজি র (পবিত্র আত্মার অধ্যয়ন) পাশাপাশি ত্রিত্ববাদের বিকাশেও কিরিওস শব্দটি অপরিহার্য। ২ করিন্থিয়ানস ৩:১৭-১৮ তে রয়েছে:
"১৭. অদ্য প্রভু হলেন আত্মা, এবং যেখানে প্রভুর আত্মা আছে, সেখানে স্বাধীনতা রয়েছে৷ ১৮. আর আমরা সকলেই, অনাবৃত মুখের সাথে, প্রভুর মহিমা অবলোকন করেছি,[e] আমরা একই মূর্তিতে রূপান্তরিত হচ্ছি এক মাত্রা থেকে অন্য মহিমায়৷ কারণ এটি আসে প্রভুর কাছ থেকে যিনি হলেন আত্মা।"
১৭ নং শ্লোকে "প্রভু হলেন আত্মা" বাক্যাংশটির গ্রিক রূপ হল, Ὁ δὲ Κύριος τὸ Πνεῦμά ( Ho dé Kū́rios tó Pneûmá)। ১৮ নং শ্লোকে তার গ্রিক রূপ আবার Κυρίου Πνεύματος (Kūríou Pneúmatos)।
কিছু কিছু ক্ষেত্রে, হিব্রু বাইবেল পড়ার সময়, ইহুদিরা টেট্রাগ্রাম্যাটনের জায়গায় অ্যাদোনাই (আমার প্রভু) শব্দের প্রতিস্থাপন করত এবং তারা গ্রীক শ্রোতাদেরকে শোনানোর সময় সেটা কুরিওস দিয়ে প্রতিস্থাপন করে থাকতে পারে। অরিজেন তার সামস (২.২) এর ভাষ্যে উভয় অনুশীলনের কথাই উল্লেখ করেছেন। অনুশীলনটি হয়েছিল ঈশ্বরের নামের অত্যধিক ব্যবহার না করার ইচ্ছার কারণে। এর উদাহরণ ফিলোতে ও দেখা যায়।
বহিঃসংযোগ
বিষয়বস্তু:গ্রিক শব্দ ও শব্দগুচ্ছ বিষয়বস্তু:খ্রিস্টান পরিভাষা বিষয়বস্তু:সপ্ততি শব্দ ও শব্দগুচ্ছ বিষয়বস্তু:প্রাচীন গ্রিক উপাধি
৩০০ (চলচ্চিত্র)
৩০০ (ইংরেজি ভাষায়: 300) ২০০৬ সালের একটি মার্কিন রোমাঞ্চকর অ্যাকশন চলচ্চিত্র। ছবিটি পরিচালনা করেছেন য্যাক স্নাইডার। এটি ১৯৯৮ সালে ফ্রাঙ্ক মিলার রচিত একই নামের কমিক ধারাবাহিক অবলম্বনে নির্মিত। এতে স্পার্টার রাজা লিউনিডাস চরিত্রে অভিনয় করেন জেরার্ড বাটলার, রাণী গর্গো চরিত্রে লিনা হিডি ও পার্সিয়ার রাজা জার্জেস চরিত্রে রদ্রিগো সান্টোরো।
কাহিনিসংক্ষেপ
ইফোরস সম্মতি না দিলেও লিউনিডাস স্পার্টার ৩০০ দক্ষ সৈন্য নিয়ে পার্সিয়ানদের পথ রোধ করতে যায়। পথে আর্কাডিয়ানরা তাদের সাথে যোগ দেয়। থার্মোপাইলে তারা পাথর দিয়ে দেয়াল নির্মাণ করে এবং পার্সিয়ান চরদের হত্যা করে। দক্ষ স্পার্টা সেনা স্টেলিউস এক চরকে জার্জেসকে সতর্ক করে দিতে বলে। পথিমধ্যে লিউনিডাসের এফাইল্টসের সাথে দেখা হয়। এফাইল্টস কদাকার স্পার্টান যার বাবা-মা তাকে নিয়ে পালিয়ে গিয়েছিল। সে লিউনিডাসকে তাকে সেনাবাহিনীতে যোগ দেওয়ার অনুমতি চায় এবং গোপন পথের কথা বলে যেখান দিয়ে পার্সিয়ানরা তাদের আক্রমণ করতে পারে এবং ঘিরে ফেলতে পারে। কিন্তু রাজা তার শারীরিক অবস্থার কারণে তাকে মানা করলে এফাইল্টস ক্ষুব্ধ হয়।
স্পার্টানরা অস্ত্র ত্যাগ না করলে যুদ্ধ শুরু হয়। হট গেইটের সাহায্যে তারা সহজেই পার্সিয়ানদের কাবু করে ফেলে। যুদ্ধ চলাকালীন জার্জেস নিজে লিউনিডাসের সাথে কথা বলে এবং তাকে আত্মসমর্পণ করতে বলে। লিউনিডাস অসম্মতি জানায় এবং তার দুর্বল সেনা বাহিনীকে নিয়ে ঠাট্টা করে। উত্তরে সেই রাতে জার্জেস তার সেরা রক্ষীদের প্রেরণ করে। কয়েক জন স্পার্টান সৈন্য মারা গেলেও তারা বীরদর্পে তাদের প্রতিহত করে। দ্বিতীয় দিন জার্জেস যুদ্ধহাতিসহ নতুন সেনাবাহিনী প্রেরন করে স্পার্টানদের পিষে মারার জন্য কিন্তু তাতেও কাজ হয় না। ইতিমধ্যে এফাইল্টস জার্জেসের সাথে দেখা করে এবং তাকে গোপন পথের কথা বলে দেয়। আর্কাডিয়ানরা এফাইল্টসের বিশ্বাসঘতকতার কথা জানতে পেরে সৈন্য প্রত্যাহার করে নেয় কিন্তু স্পার্টানরা যুদ্ধ চালিয়ে যায়। লিউনিডাস যুদ্ধাহত ডিলিউসকে স্পার্টায় ফিরে সেখানে কি হয়েছে তা বলার জন্য পাঠিয়ে দেয়।
বক্স অফিস
উত্তর অ্যামেরিকায় ছবিটি মার্চ ৯, ২০০৭ সালে মুক্তি পায়। উত্তর অ্যামেরিকায় মুক্তির প্রথম দিনেই $২৮,১০৬,৭৩১ এবং সপ্তাহ শেষে $৭০,৮৮৫,৩০১ আয় করে।
সিক্যুয়েল
২০০৮ সালের জুনে প্রযোজক মার্ক ক্যান্টন, গিয়ানি নুনারি ও বার্নি গোল্ডম্যান ঘোষণা দেয় ৩০০ ছবির সিক্যুয়েল ৩০০: রাইজ অফ অ্যান এম্পায়ার ছবির কাজ শুরু হয়েছে। লিজেন্ডারি পিকচার্স ঘোষণা দেয় ফ্রাঙ্ক মিলার লেখার কাজ শুরু করেছেন এবং য্যাক স্নাইডার পরিচালনা করতে ইচ্ছুক, কিন্তু পরে তিনি সুপারম্যান সিরিজের ম্যান অফ স্টিল ছবি পরিচালনার কাজে ব্যস্ত হয়ে পড়েন। ফলে নোয়াম মুরোকে পরিচালনার সুযোগ দেওয়া হলেও য্যাক স্নাইডার ছবিটির প্রযোজনার সাথে জড়িত ছিলেন। এই চলচ্চিত্রে এথেন্সের সেনাপ্রধান থেমিস্টোকলের চরিত্রে অভিনয় করেন অস্ট্রেলীয় অভিনেতা সুলিভান স্ট্যাপলসন। ছবিটি ২০১৪ সালের ৭ মার্চ মুক্তি পায়।
আখাউড়া পৌরসভা
আখাউড়া পৌরসভা বাংলাদেশের ব্রাহ্মণবাড়িয়া জেলার অন্তর্গত একটি পৌরসভা।
আয়তন
আখাউড়া পৌরসভার আয়তন ৮.৩৩ বর্গ কিলোমিটার।
জনসংখ্যার উপাত্ত
২০১১ সালের আদমশুমারি অনুযায়ী আখাউড়া পৌরসভার জনসংখ্যা ৩৬,২৬২ জন। এর মধ্যে পুরুষ ১৭,৮৫৫ জন এবং মহিলা ১৮,৪০৭ জন। মোট পরিবার ৭,৪৫৩টি।
প্রতিষ্ঠাকাল
আখাউড়া উপজেলার আখাউড়া উত্তর ও আখাউড়া দক্ষিণ ইউনিয়নের কিছু অংশ নিয়ে ১৯৯৯ সালের ১২ ডিসেম্বর আখাউড়া পৌরসভা প্রতিষ্ঠিত হয়।
প্রশাসনিক এলাকা
আখাউড়া পৌরসভা একটি 'ক' শ্রেণীর পৌরসভা। এ পৌরসভার প্রশাসনিক কার্যক্রম আখাউড়া থানার আওতাধীন। এটি জাতীয় সংসদের ২৪৬নং নির্বাচনী এলাকা ব্রাহ্মণবাড়িয়া-৪ এর অংশ। এ পৌরসভা ৯টি ওয়ার্ডে বিভক্ত। ওয়ার্ডভিত্তিক এ পৌরসভার এলাকাসমূহ হল:
শিক্ষা ব্যবস্থা
২০১১ সালের আদমশুমারি অনুযায়ী আখাউড়া পৌরসভার সাক্ষরতার হার ৮৭.৮%।
নদ-নদী
আখাউড়া পৌরসভার পশ্চিম প্রান্ত দিয়ে প্রবাহিত হচ্ছে তিতাস নদী।
অমিত শাহ
অমিত অনিলচন্দ্র শাহ (জন্ম ২২ অক্টোবর ১৯৬৪) একজন ভারতীয় রাজনীতিবিদ যিনি ভারতের বর্তমান স্বরাষ্ট্রমন্ত্রী। তিনি ২০১৪ সালের ৯ জানুয়ারি থেকে ২০২০ সালের ২০ জানুয়ারি পর্যন্ত ভারতীয় জনতা পার্টির সভাপতি হিসেবে দায়িত্ব পালন করেছেন। তিনি সপ্তদশ লোকসভা নির্বাচনে গান্ধীনগরের লোকসভা সদস্য হিসেবে নির্বাচিত হন। তিনি ২০১৭ সাল পর্যন্ত গুজরাতের রাজ্যসভা সদস্য ছিলেন। অমিত শাহকে বিজেপির প্রধান কৌশলী ও নরেন্দ্র মোদির ঘনিষ্ঠ সহযোগী হিসেবে বিবেচনা করা হয়।
কলেজে থাকাকালীন সময়ে তিনি রাষ্ট্রীয় স্বয়ংসেবক সংঘ (আরএসএস) এর ছাত্রশাখা অখিল ভারতীয় বিদ্যার্থী পরিষদের সদস্য ছিলেন। তিনি ১৮ বছর বয়সে ছাত্র সংগঠনটিতে নিজের একটা স্থান করে নেন। নিরলসভাবে কাজ করার পর ১৯৮৭ সালে তাকে বিজেপিতে পাঠানো হয়।
১৯৯৭ সালের উপনির্বাচনে তিনি সারখেজ থেকে বিধায়ক নির্বাচিত হন যার কিছু অংশ আহমেদাবাদে পড়েছিল। তিনি ১৯৯৮, ২০০২ ও ২০০৭ সালের নির্বাচনেও সেখান থেকে বিধায়ক নির্বাচিত হন। ২০০৮ সালে আসনটি বিলুপ্ত হলে তিনি এর অদূরে অবস্থিত নারানপুরা থেকে বিধায়ক নির্বাচিত হন ও ২০১২ সাল থেকে ২০১৭ সাল পর্যন্ত সেখানকার বিধায়ক হিসেবে দায়িত্ব পালন করেন। তিনি ভারতীয় প্রধানমন্ত্রী নরেন্দ্র মোদির একজন ঘনিষ্ঠ সহযোগী ও গুজরাতের মুখ্যমন্ত্রী থাকাকালীন সময়ে তিনি মোদির মন্ত্রীসভায় স্বরাষ্ট্রমন্ত্রী হিসেবে দায়িত্ব পালন করেন।
অমিত শাহ ২০১৪ সালের লোকসভা নির্বাচনে ভারতের সবচেয়ে বড় ও রাজনৈতিকভাবে সবচেয়ে গুরুত্বপূর্ণ প্রদেশ উত্তর প্রদেশের দায়িত্বে ছিলেন। নির্বাচনে বিজেপি ও এর জোটসঙ্গীরা অভাবনীয় ফলাফল করে ও প্রদেশের ৮০ টি আসনের ৭৩ টি জয়লাভ করে, যেটি ছিল তাদের সেরা ফলাফল। এর দরুন অমিত শাহ রাজনৈতিকভাবে গুরুত্ব লাভ করেন ও ২০১৪ সালের জুন মাসে দলটির জাতীয় কমিটির সভাপতি পদে অধিষ্ঠিত হন।
তিনি ২০১৪ সাল থেকে বিভিন্ন প্রদেশের বিধানসভা নির্বাচনে সাংগঠনিক ও প্রচারাভিযান কার্যক্রমে গুরুত্বপূর্ণ ভূমিকা পালন করে চলেছেন। তার মেয়াদকালের প্রথম দুই বছরের মধ্যে ২০১৪ সালে বিজেপি মহারাষ্ট্র, হরিয়ানা, জম্মু ও কাশ্মীর ও ঝাড়খণ্ড, ২০১৬ সালে আসামে বিধানসভা নির্বাচনে জয়ী হয় কিন্তু ২০১৫ সালে হেরে যায় দিল্লি ও পূর্বাঞ্চলীয় বড় রাজ্য বিহারে।
২০১৭ সালে উত্তর প্রদেশ, উত্তরাখণ্ড ও দলের আধুনিক ঘাঁটি গুজরাতে বিজেপির জয়ের কারিগর হিসেবে বিবেচনা করা হয় তাকে। সে বছরে বিজেপি তুলনামূলকভাবে ছোট রাজ্য মনিপুরের বিধানসভা নির্বাচনের পর প্রথমবারের মত মনিপুরের মসনদে বসতে সক্ষম হলেও অকালী-বিজেপি জোট তুলনামূলকভাবে বড় রাজ্য পাঞ্জাবের নিয়ন্ত্রণ হারায়। ২০১৮ সালে দলটি ছত্তিসগড়, রাজস্থান ও মধ্যপ্রদেশের বিধানসভা নির্বাচনে পরাজিত হয়। এর পরের বছর সপ্তদশ লোকসভা নির্বাচনে ৩০৩ টি আসনে বিজয়ী হয়, যা অমিত শাহকে দলটির সবচেয়ে সফল সভাপতির খেতাব এনে দেয়।
প্রারম্ভিক জীবন
অমিত শাহ ১৯৬৪ সালের ২২ অক্টোবর মুম্বাইয়ে জন্মগ্রহণ করেন। তিনি জন্মেছিলেন এক গুজরাতি হিন্দু বেনিয়া পরিবারে। তার পরদাদা মনসা রাজ্যের নগরশেঠ ছিলেন। তার বাবা অনিল চন্দ্র শাহ মানসার একজন ব্যবসায়ী ছিলেন ও পিভিসি পাইপের ব্যবসায় নিজেকে প্রতিষ্ঠিত করেছিলেন। তিনি মেহসানার বিদ্যালয়ে পড়াশোনা করলেও তিনি সি ইউ শাহ বিজ্ঞান কলেজে প্রাণ রসায়ন নিয়ে পড়ার জন্য আহমেদাবাদ গমন করেন। তিনি প্রাণ রসায়নে স্নাতক হবার পর বাবার ব্যবসায় কাজ শুরু করেন। তিনি আহমেদাবাদে শেয়ার বাজারের পরামর্শক হিসেবে ও সেখানকার সমবায়ী ব্যাংকে কাজ করেছেন।
প্রারম্ভিক রাজনৈতিক জীবন
১৯৮৩ সালে অমিত শাহ রাষ্ট্রীয় স্বয়ংসেবক সংঘের ছাত্র শাখা অখিল ভারতীয় বিদ্যার্থী পরিষদের নেতা হিসেবে রাজনৈতিক জীবন শুরু করেন। মোদির বিজেপি যোগদানের এক বছর পর ১৯৮৭ সালে তিনি যোগদান করেন দলটিতে। ১৯৮৭ সালে তিনি দলটির যুব শাখা ভারতীয় জনতা যুব মোর্চার কর্মী ছিলেন। তিনি ধীরে ধীরে ভারতীয় জনতা যুব মোর্চার সাংগঠনিক কাঠামোর ওপরের দিকে উঠতে থাকে। তিনি সংগঠনটির ওয়ার্ড সম্পাদক, থানা সম্পাদক, রাজ্য সম্পাদক, সহসভাপতি ও সাধারণ সম্পাদক হিসেবে দায়িত্ব পালন করেছিলেন। তিনি ১৯৯১ সালের লোকসভা নির্বাচনে গান্ধীনগরে লাল কৃষ্ণ আদভানির প্রচারাভিযান চালানোর সময় প্রচারাভিযান পরিচালনা করেছিলেন। তার দুর্দান্ত পরিচালনার জন্য তিনি প্রচারের আলোয় আসেন।
১৯৯৫ সালে বিজেপি প্রথমবারের মত কেশুভাই প্যাটেলের নেতৃত্বে গুজরাতে ক্ষমতায় অধিষ্ঠিত হয়। সে সময়ে বিজেপির প্রধান প্রতিদ্বন্দ্বী ভারতীয় জাতীয় কংগ্রেস গুজরাতের গ্রামাঞ্চলে শক্ত অবস্থায় ছিল। মোদি ও শাহ গ্রামাঞ্চলে কংগ্রেসের ক্ষমতা খর্ব করার জ্জ্য কাজ করেছিলেন। তাদের নীতি ছিল গ্রামের দ্বিতীয় প্রভাবশালী ব্যক্তি খুঁজে বের করা ও তাকে বিজেপিতে যোগদান করানো। তারা এর মাধ্যমে ৮,০০০ মানুষকে তাদের দলে যুক্ত করেন যারা বিভিন্ন গ্রামে গ্রামপ্রধান পদে নির্বাচন করে পরাজিত হয়েছিল।
মোদি ও শাহ একই পদ্ধতিতে রাজ্যের শক্তিশালী আর্থিক প্রতিষ্ঠানে কংগ্রেসের প্রভাব কমাতে সমর্থ হন, যেগুলো রাজ্যের অর্থনীতিতে গুরুত্বপূর্ণ ভূমিকা রাখত। ১৯৯৯ সালে অমিত শাহ আহমেদাবাদ জেলা সমবায় ব্যাংকের সভাপতি পদে নির্বাচিত হন, যেটি ভারতের সবচেয়ে বড় সমবায় ব্যাংক। গুজরাতে এই ধরনের নির্বাচনে বর্ণপ্রথা ভূমিকা পালন করত।সমবায় ব্যাংকগুলো সাধারণত প্যাটেল, গাদেরিয়া ও ক্ষত্রিয়রা নিয়ন্ত্রণ করত। এসবের অন্তর্ভুক্ত না হওয়া সত্ত্বেও অমিত শাহ সভাপতি পদে নির্বাচিত হন। তখন ব্যাংকটি ২৭ কোটি রুপির ক্ষতি নিয়ে দেউলিয়া হবার পথে ছিল। অমিত শাহের আমলে এক বছরের ব্যাংকের অবস্থার পরিবর্তন ঘটে। মাত্র এক বছরে ব্যাংকটি ২৭ কোটি রুপি লাভ করে। ২০১৪ সালে ব্যাংকটির লাভ দাঁড়ায় ২৫০ কোটির কাছাকাছি। তখন ব্যাংকের ২২ জন পরিচালকের ১১ জনই ছিলেন বিজেপিমনা।
মোদি ও শাহ রাজ্যের ক্রীড়াঙ্গনেও কংগ্রেসের ক্ষমতা খর্ব করতে চাইলেন। অমিত শাহ গুজরাত রাজ্য দাবা ফেডারেশনের সভাপতি হিসেবে দায়িত্ব পালন করেন। ২০০৯ সালে তিনি আর্থিকভাবে ধনী গুজরাত ক্রিকেট অ্যাসোসিয়েশনের সহসভাপতি পদে অধিষ্ঠিত হন, যখন নরেন্দ্র মোদি সংগঠনটির সভাপতি ছিলেন। ২০১৪ সালে নরেন্দ্র মোদি ভারতের প্রধানমন্ত্রী হিসেবে শপথ নেবার পর অমিত শাহ গুজরাত ক্রিকেট অ্যাসোসিয়েশনের সভাপতি হিসেবে দায়িত্ব গ্রহণ করেন।
নব্বইয়ের দশকের গোড়ার দিকে মোদি দলের প্রাদেশিক শাখার সাধারণ সম্পাদক পদে অধিষ্ঠিত হবার পর তিনি তার প্রভাব খাটিয়ে অমিত শাহকে বড় দায়িত্বে অধিষ্ঠিত করেন। তিনি কেশুভাই প্যাটেলকে অনুরোধ করে অমিত শাহকে গুজরাত রাজ্য আর্থিক সংঘের সভাপতি পদে অধিষ্ঠিত করান।শঙ্করসিনহ ভাঘেলা ও অন্যান্য নেতা গুজরাত সরকারে মোদির প্রভাব নিয়ে অভিযোগ করলে দলের নেতৃত্ব তাকে গুজরাত থেকে বের করে দলের প্রধান কার্যালয়ে নিয়ে যায়। এই সময়ে (১৯৯৫-২০০১) অমিত শাহ গুজরাতে মোদির সংবাদদাতা হিসেবে কাজ করেছিলেন।
১৯৯৭ সালে মোদি অমিত শাহকে গুজরাত বিধানসভা উপনির্বাচনে সারখেজ থেকে বিজেপির প্রার্থী হিসেবে প্রতিদ্বন্দ্বিতা করার পক্ষে চেষ্টা চালান। ১৯৯৭ সালের ফেব্রুয়ারি মাসে অমিত শাহ উপনির্বাচনে জিতে বিধায়ক পদে অধিষ্ঠিত হন। ১৯৯৮ সালের বিধানসভা নির্বাচনে তিনি পুনরায় সারখেজের বিধায়ক হিসেবে নির্বাচিত হন।
গুজরাতের মন্ত্রী
২০০১ সালের অক্টোবর মাসে বিজেপি কেশুভাই প্যাটেলকে শাসনব্যবস্থার অবনতির জন্য অপসারণ করে নরেন্দ্র মোদিকে গুজরাতের মুখ্যমন্ত্রী পদে নিযুক্ত করে। এর কয়েক বছরের মাঝে মোদি ও শাহ ধীরে ধীরে তাদের রাজনৈতিক প্রতিদ্বন্দ্বীদের আড়ালে নিয়ে যান।
অমিত শাহ ২০০২ সালের গুজরাত বিধানসভা নির্বাচনে আহমেদাবাদের সারখেজ থেকে প্রতিদ্বন্দ্বিতা করেন। তিনি ১,৫৮,০৩৬ ভোটের ব্যবধানে নির্বাচিত হন, যা ছিল নির্বাচিত বিধায়কদের মাঝে সর্বোচ্চ। ২০০৭ সালের গুজরাত বিধানসভা নির্বাচনে তিনি আবারো সারখেজ থেকে বিধায়ক হিসেবে নির্বাচিত হন; এবারো ভোটের ব্যবধান বাড়ে তার।
নরেন্দ্র মোদির ১২ বছরের মুখ্যমন্ত্রিত্বকালে তিনি গুজরাতের অন্যতম প্রভাবশালী নেতায় পরিণত হন। ২০০২ সালের নির্বাচনে জেতার পর তিনি রাজ্য সরকারের সর্বকনিষ্ঠ মন্ত্রী হিসেবে দায়িত্ব গ্রহণ করেন ও বিভিন্ন দায়িত্ব অর্পণ করা হউ তার ওপর। এক সময়ে তিনি ১২টি বিষয়ের দায়িত্বে ছিলেন: স্বরাষ্ট্র, আইন ও বিচাত, কারাগার, সীমান্ত নিরাপত্তা, বেসামরিক প্রতিরক্ষা, আবগারি শুল্ক, পরিবহন, মদ্যপাননিরোধ, রাজ্যরক্ষক বাহিনী, গ্রাম রক্ষক ফল ও বিধানসভা ও সংসদ সংক্রান্ত বিষয়।
২০০৪ সাল কংগ্রেস নেতৃত্বাধীন কেন্দ্রীয় সরকার সন্ত্রাসবাদ বিরোধী আইনের অপপ্রয়োগের অভিযোগ এনে এটি বাতিল করার ঘোষণা দেয়। অমিত শাহের তত্ত্বাবধায়নে গুজরাত অপরাধ নিয়ন্ত্রণ (সংশোধিত) বিল পাস হয়। বিলটি পাসের সময় গুজরাত বিধানসভার বিরোধীকক্ষ বিধানসভা থেকে ওয়াকআউট করেছিল।